

**Porvoon seudun senioriopettajat ry** 18.01.2023

**TOIMINTAKERTOMUS 2022**

**Hallitus**

Hallitukseen kuuluivat vuonna 2022 seuraavat henkilöt:

Puheenjohtaja Eija Pajari, varapuheenjohtaja Anja Lindholm, sihteeri Eija Jäppinen, taloudenhoitaja Ritva Rautiola, tiedotusvastaava Tarja Sola, jäsenvastaava Raili Thorn ja Erja Hanni sekä varajäsenet Milli Anttonen ja Mirva Tyyskä.

**Kokoukset**

Hallitus kokoontui vuoden aikana yksitoista kertaa. Toiminta oli erittäin aktiivista.

Vuosikokous pidettiin 17.2.2022. Vuosi oli yhdistyksen viidestoista toimintavuosi.

**Jäsenasiat**

Yhdistykseen kuuluu jäseniä koko itäisen Uudenmaan alueelta. Jäsenmäärä oli vuoden lopussa 291 ja edellisen vuoden lopussa 290.

**Tiedottaminen**

Yhdistyksen nettisivut ovat kaikkien käytettävissä, osoite [www.poseo.osj.fi/kotisivut](http://www.poseo.osj.fi/kotisivut). Tapahtumatiedotusta ja muuta ajankohtaista tiedotusta hoidetaan myös sähköpostitse, lehti-ilmoituksilla ja henkilökohtaisilla yhteydenotoilla. Hallitus käyttää sisäiseen tiedottamiseen ja asioiden hoitoon WhatsApp-sovellusta.

**Talous**

Toimintaa ja tapahtumia on rahoitettu OSJ:ltä saadulla jäsenmaksupalautteella sekä Aktiasäätiö Porvoolta ja Porvoon kaupungilta saaduilla avustuksilla.

**Keskusjärjestö Opetusalan Seniorijärjestö OSJ ry**

Yhdistys on Opetusalan Seniorijärjestö OSJ ry:n – Undervisningssektorns Seniororganisation rf:n jäsen.

Tarja Sola ja Eija Jäppinen osallistuivat 13.4. yhdistyksen edustajina OSJ:n sääntömääräiseen vuosikokoukseen.

Yhdistyksen edustajina OSJ:n Seinäjoen koulutuspäivillä 10.-11.9. olivat Eija Jäppinen, Eija Pajari, Tarja Sola ja Mirva Tyyskä. Yhdistyksen edustajat ovat osallistuneet aktiivisesti OSJ:n järjestämiin koulutus- ja muihin tilaisuuksiin, mm., viestintä-, verkkosivu- ja yhdistyslakikoulutuksiin.

**Ansiomerkit**

OSJ:n hallituksen 10.12.2021 myöntämä hopeinen ansiomerkki luovutettiin Eija Pajarille ja pronssinen ansiomerkki Milli Anttoselle.

**Toiminta jäsenistölle**

OSJ:n toiminnassa oli vuoden teemana Lisää liikettä. Liikuntatapahtumia pyrittiinkin järjestämään entistä enemmän ja edelleen tuettiin myös kuntosalikorttien hankintaa sekä mahdollistettiin kaksi ilmaista uimahallikäyntiä.

 Jäsenistö on osallistunut aktiivisesti järjestettyyn toimintaan, vaikka alkuvuodesta olikin tapahtumia tavallista vähemmän pandemiatilanteen takia. Toiminnasta saatu palaute on ollut myönteistä. Perinteiset kevät- ja joululounas ovat olleet kaikkein suosituimpia tapaamispaikkoja.

Jäsentilaisuuksissa on ollut yhteensä 348 osallistujaa. Kokouksissa ja koulutuksissa on ollut noin sata osallistujakertaa.

**Toteutuneet tapahtumat**

 **Maaliskuu** uimahallikäynti 21 kävijää

” Grex-musicus-kuoron konsertti 20 kävijää

**Toukokuu** Loviisan retki 30 osallistujaa

” Edelfeltin Ateljeemuseo 34 kävijää

” Kevätlounas 40 osallistujaa

**Kesäkuu** Jokiteatterin esitys Kesäillan valssi 20 kävijää

**Elokuu** Kaupungin kulttuuritapahtuma 20 kävijää

” Opastettu hautausmaakierros 24 osallistujaa

**Syyskuu** Tutustuminen kuntosaliin 7 osallistujaa

” Kokonniemen kuntoportaat 7 osallistujaa

” Valkmusan kansallispuisto ja Pyhtää 27 osallistujaa

**Lokakuu** Teatteri Soittorasia 20 osallistujaa

**Marraskuu** Sauvakävely ja uimahalli 10 osallistujaa

**Joulukuu** Joululounas 68 osallistujaa

**Porvoon seudun senioriopettajat ry:n hallitus**